Osnovna škola – Scuola elementare RIVARELA
Emonijska 4, 52466 Novigrad – Cittanova
Email: ured@os-rivarela-novigrad.skole.hr
Tel: +385(0) 52 757 005 / +385(0) 52 758 602 Fax: +385(0) 52 757 218
OIB: 27267656235

KLASA: 210-02/18-01/01

UR.BROJ: 2105/03-14/18-01

U Novigradu, 30. siječnja 2018.

Temeljem čl.24. st.2. Pravilnika o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja nadležnim tijelima, ravnateljica Osnovne škole – Scuole elementare RIVARELA podnosi

**I Z V J E Š Ć E**

**O STANJU SIGURNOSTI, PROVOĐENJU PREVENTIVNIH PROGRAMA TE MJERAMA PODUZETIM U CILJU ZAŠTITE PRAVA UČENIKA**

1. **Program sigurnosti u školi**

Osnovna škola – Scuola elementare RIVARELA djeluje na području zaštite sigurnosti zaposlenika i učenika u suradnji s tvrtkom ELKRON, Ul. Giardini 2, 52 100 Pula, OIB: 29712872460.

U spomenutoj suradnji poduzete su preventivne mjere za siguran boravak u Školi. Svake dvije godine provodi se revizija Procjene opasnosti u školi i vježba evakuacije i to u slučajevima potresa, požara i slično.

Posljednja vježba evakuacije održana je 20. prosinca 2017. godine.

U skladu sa Nacrtom nalijepljene su oznake za evakuacijske putove.

Sastavljeno je Izvješće po kojem će se otkloniti preostale nepravilnosti (panic svjetla, zvono).

U 2017. godini nije zabilježen niti jedan slučaj ozljede na radu.

Sukladno Kućnom redu Škole, organizirano je svakodnevno dežurstvo učitelja.

Raspored dežurstva učitelja nalazi se na oglasnim pločama Škole i na web stranici Škole. Svi djelatnici s ugovorom na neodređeno vrijeme položili su ispite zaštite na radu osim dvije novozaposlene djelatnice koje će ispit polagati u drugoj polovici siječnja.

# Provođenje preventivnih programa

Preventivni programi OŠ - SE RIVARELA Novigrad - Cittanova za školsku godinu 2017./2018. planirani su Godišnjim planom i programom rada škole, Školskim kurikulumom, Planom rada razrednika te stručnih suradnica škole.

Programi se provode u sklopu redovne nastave, sata razrednika, školskih ili razrednih projekata, predavanja, radionica te drugih aktivnosti koje organizira školska ustanova u suradnji s institucijama. Tematski je program prevencije vezan za zaštitu zdravlja učenika, prevenciju ovisnosti i nasilja među djecom i mladima.

* 1. **Zaštita zdravlja učenika**

U sklopu univerzalnih programa prevencije usmjerenih na čitavu populaciju učenika u ovoj školskoj godini u svim razredima provode se moduli propisani Nastavnim planom i programom zdravstvenog odgoja za osnovne i srednje škole. Sukladno uputama Ministarstva znanosti i obrazovanja, Zdravstveni odgoj se u najvećem dijelu realizira na satovima razrednog odjela, a dijelom i kroz predmete: priroda i društvo, priroda, biologija, tjelesna i zdravstvena kultura. Učenici, uglavnom radioničkim putem, prolaze kroz 4 modula: živjeti zdravo, prevencija nasilničkog ponašanja, prevencija ovisnosti, spolna i rodna ravnopravnost i odgovorno spolno ponašanje.

Zdravstvena zaštita učenika provedena je prema planu kalendara cijepljenja i sistematskih pregleda. Program obveznih specifičnih i preventivnih mjera nije se promijenio od prošle školske godine, osim što se od ove školske godine u 8. razrede uvodi neobavezno (dobrovoljno) cijepljenje protiv HPV-a za djevojčice i dječake uz informirani pristanak roditelja. Slijedi program mjera:

1. **sistematski pregledi -** 8. razred (u svrhu profesionalne orjentacije: 10 - 12 mj)
2. **kontrolni pregledi -** prema indikaciji tijekom cijele godine
3. **namjenski pregledi-** preseljenje iz druge škole, utvrđivanje zdravstvene sposobnosti u vezi odlaska na organizirani odmor, pregledi prije cijepljenja, pregledi u svrhu utvrđivanja zdravstvenog stanja za bavljenje sportskim aktivnostima u školskim sportskim klubovima
4. **Screening pregledi -** praćenje rasta i razvoja: mjerenja TT, TV i ITM u 1., 3., 5., 6. i 8. razredu
* vid 1, 3, 5, 8.razred (uz skrining pregled u 3. r. i u sklopu sistematskih pregleda u 1., 5. i 8.r
* vid na boje 3. razred (1. polugodište 10-12-mj)
* pregled kralježnice 6. razred (1. polugodište 9-10 mj)

## 2.2. Prevencija nasilja među učenicima

* 1. razredi – Radionica: ''Odnos prema različitom'' – za djecu i roditelje
* 4. razredi – Radionice: ''Kako da učenje ne bude mučenje'' i ''Strategije učenja''
* 5. razredi – obilježavanje Dana Međusobnog pomaganja: kreativne radionice u suradnji i s korisnicima Centra za inkluziju Buje
* 6. razredi – Radionica: ''Pitanja iz šešira – nasilje na intenetu''
* 7. razredi: Radionica: ''Odnos prema različitom'', odlazak na kino predstavu ''Čudo'' u Pulu, kino Valli; predavanje i radionica „ Asertivna komunikacija“.
* Obilježavanje Međunarodnog dana tolerancije radionicama na tu temu te su kroz čitavu godinu na satovima razrednog odjela planirane teme koje naglašavaju toleranciju, poštivanje različitosti, suživot, odgovornost za osobne izbore i posljedice istih i sl.

## 2.3. Prevencija ovisnosti i rizičnih ponašanja

* + 8. razredi - predavanje ''Zdrav za 5'': program prevencije ovisnosti kod mladih u suradnji s djelatnicima MUP-a

## Popis radionica i tema koje se obrađuju na satima razrednog odjela:

##  1. razred

* Razredna pravila; primjereno ponašanje-kako se ponašamo prema drugima;u čemu sam dobar-jačanje samopouzdanja,prevencija nasilničkog ponašanja; naši osjećaji su važni; briga za životinje, opasnosti/ rizici koji nas svakodnevno okružuju; lijekovi u našem okruženju;

## 2.razred

* Naša razredna pravila; ponašanje u školi; ponašanje prema djeci i odraslima; svi smo jednaki, a različiti; kako podnosim poraz; ljubav među nama; osobni razvoj; odgovornost za zdravlje i odgovorno ponašanje; prevencija nasilničkog ponašanja

## 3.razred

* Razredna pravila; poštivanje pravila i autoriteta; suzbijanje neprihvatljivog ponašanja; identitet i suživot; pravila i norme; komunikacijske vještine; mentalno zdravlje; upravljanje sukobima;humano ponašanje;

## 4.razred

* Razvoj samopouzdanja, komunikacijske vještine; ljudska prava; rješavanje problema i donošenje odluka; poželjna ponašanja;pomaganje u zajednici;smijeh je lijek; osobna odgovornost za zdravlje i odgovorno ponašanje; prevencija nasilničkog ponašanja-posljedice neprihvatljivog ponašanja; kvalitetno provođenje slobodnog vremena

## 5.razred

* Nenasilno ponašanje/ problemske situacije; oboji svijet tolerancijom; sukob i način rješavanja sukoba; važnost poštivanja ljudskih prava; temeljni pojmovi komunikacije i komunikacijske vještine; emocionalnost,empatija i iskrenost; prijateljstvo; neprimjerena vršnjačka ponašanja u pubertetu; rizična ponašanja i posljedice za obrazovanje; prava djece; važnost poštivanja
*

ljudskih prava i manjina;razvijanje odgovornosti za vlastite postupke ponašanja,slobode govora i iznošenja vlastitog mišljenja; moja uloga u razrednom odjelu; uloga i pritisak medija u pubertetu.

## 6. razred

* Vršnjaci- odnos i tolerancija; promocija odgovornog ponašanja; reći NE problematičnim situacijama; Međusobna komunikacija među vršnjacima; odrastanje i odgovornost; samopoštovanje; prevencija nasilničkog ponašanja; odolijevanje pritisku vršnjaka i zauzimanje za sebe; vršnjačko pripadanje; poštivanje drugih; emocije u vršnjačkim odnosima; uloga medija u vršnjačkim odnosima; Dan sjećanja na Holokaust- sprječavanje zločina protiv čovječnosti; ponašanje na Internetu i sigurnost.

## 7.razred

* Kako se nosimo s frustracijom; krug povjerenja; kako donosimo odluke; konstruktivno korištenje slobodnog vremena; radost darivanja, aktivno i pasivno slušanje, kako rješavamo probleme u našem razredu; kako me drugi vide; razmišljam o sebi -kakva osoba želim biti; važnost samokontrole; prevencija rizičnog ponašanja; razredna disciplina; odgovorno odlučivanje; dan ljudskih prava; agresivnost i posljedice agresivnog ponašanja.

## 8.razred

* Važnost i vrijednost društvenih pravila; disciplina u razredu;Važnost kvalitetnog provođenja slobodnog vremena; spolno prenosive bolesti; nenasilno rješavanje sukoba; zašto moram odrasti; tolerancija i nasilje; prijateljstvo i važnost prijateljstva, vršnjački pritisak, samopoštovanje i rizična ponašanja, prevencija ovisnosti + obiteljski zakon, vježbanje socijalnih vještina za tinejdžere.

## Zaključak

U sve gore navedene aktivnosti vezane uz sprečavanje nasilja među djecom i sprečavanje ovisnosti i ostalih rizičnih ponašanja kod djece nužno je uključiti djecu i mlade te roditelje, zakonske zastupnike, odgojno-obrazovne djelatnike i ostale stručne osobe kao aktivne sudionike i partnere, kako bi se dugoročno promicala načela nenasilja i zdravih izbora ponašanja kao preduvjeta kvalitetnog i sigurnog odrastanja djece.

 Ravnateljica:

 Davorka Parmač, prof.